CELEX: 62021TN0412
Language: ro
Date: 2021-07-09 00:00:00
Title: Cauza T-412/21: Acțiune introdusă la 9 iulie 2021 – Norddeutsche Landesbank – Girozentrale/SRB

13.9.2021   
            
            
               RO
            
            
               Jurnalul Oficial al Uniunii Europene
            
            
               C 368/29
            
         
      Acțiune introdusă la 9 iulie 2021 – Norddeutsche Landesbank – Girozentrale/SRB
      (Cauza T-412/21)
      (2021/C 368/45)
      Limba de procedură: germana
      
         Părțile
      
      
         Reclamantă: Norddeutsche Landesbank – Girozentrale (Hanovra, Germania) (reprezentanți: D. Flore și J. Seitz, avocați)
      
         Pârât: Comitetul Unic de Rezoluție (SRB)
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei pârâtului din 14 aprilie 2021 (cauza nr. SRB/ES/2021/22), inclusiv a anexelor la aceasta, în special a anexei I privind „rezultatele, prezentate separat (pentru fiecare instituție) în anexele armonizate, ale calculului aplicabil tuturor instituțiilor supuse la plata contribuțiilor ex ante la Fondul unic de rezoluție pentru anul 2021”, în măsura în care acestea prezintă importanță în legătură cu reclamanta;
               
            
                  —
               
               
                  obligarea pârâtului la plata cheltuielilor de judecată.
               
            
         Motivele și principalele argumente
      
      Acțiunea se întemeiază pe următoarele motive.
      
                  1.
               
               
                  Primul motiv, întemeiat pe încălcarea dreptului de a fi ascultat
                  
                              —
                           
                           
                              Pârâtul a omis să audieze reclamanta înainte de adoptarea deciziei atacate și a încălcat astfel articolul 41 alineatul (1) și alineatul (2) litera (a) din Carta drepturilor fundamentale a Uniunii Europene (denumită în continuare „carta”).
                           
                        
            
                  2.
               
               
                  Al doilea motiv, întemeiat pe încălcarea normelor de procedură
                  
                              —
                           
                           
                              Decizia atacată este nulă, întrucât a fost adoptată cu încălcarea cerințelor procedurale generale care rezultă din articolul 41 din cartă, din articolul 298 TFUE, din principiile generale ale dreptului și din regulamentul intern al pârâtului.
                           
                        
            
                  3.
               
               
                  Al treilea motiv, întemeiat pe nemotivarea deciziei atacate
                  
                              —
                           
                           
                              Decizia atacată nu este motivată suficient, contrar prevederilor articolului 296 TFUE; în special, motivarea nu include legătura cu cazul individual, nici prezentarea considerentelor esențiale în cadrul proporționalității și al puterii de apreciere.
                           
                        
                              —
                           
                           
                              De asemenea, calculul contribuției anuale nu poate fi înțeles, în special din cauza utilizării unor noțiuni eterogene și a neprezentării etapelor intermediare importante.
                           
                        
            
                  4.
               
               
                  Al patrulea motiv, întemeiat pe încălcarea dreptului fundamental la protecție juridică efectivă, în lipsa posibilității de control al deciziei atacate
                  
                              —
                           
                           
                              Nemotivarea deciziei atacate face controlul jurisdicțional semnificativ mai dificil pentru reclamantă.
                           
                        
                              —
                           
                           
                              Astfel, pârâtul încalcă în special principiul contradictorialității, potrivit căruia părțile trebuie să aibă posibilitatea de a dezbate în contradictoriu atât elementele de fapt, cât și elementele de drept care sunt decisive pentru soluționarea procedurii.
                           
                        
            
                  5.
               
               
                  Al cincilea motiv, întemeiat pe faptul că aplicarea indicatorului IPS (Institutional Protection Scheme) încalcă dreptul de rang superior
                  
                              —
                           
                           
                              În cadrul aplicării indicatorului ISP nu a fost recunoscută importanța calității reclamantei de membră a sistemului instituțional de protecție al Sparkassen-Finanzgruppe.
                           
                        
                              —
                           
                           
                              Potrivit articolului 6 alineatul (5) a doua teză din Regulamentul delegat (UE) 2015/63 (1), la stabilirea contribuției, pârâtul ar fi trebuit să țină seama, de asemenea, de probabilitatea redusă ca instituția în cauză să intre în rezoluție și de probabilitatea ulterioară de utilizare a Fondului unic de rezoluție, precum și de principiul proporționalității.
                           
                        
            
                  6.
               
               
                  Al șaselea motiv, întemeiat pe faptul că neluarea în considerare a MREL (Minimum Requirements for own funds and Eligible Liabilities) în cadrul pilonului de risc „expunerea la risc” încalcă Regulamentul delegat (UE) 2015/63
                  
                              —
                           
                           
                              În conformitate cu articolul 6 alineatul (1) litera (a) și alineatul (2) litera (a) din Regulamentul delegat (UE) 2015/63, pârâtul ar fi trebuit să țină seama de indicatorul MREL al reclamantei de 67,6 %, peste medie, care depășește cu mult cota minimă de 8 % stabilită de Comitetul Unic de Rezoluție.
                           
                        
            
                  7.
               
               
                  Al șaptelea motiv, întemeiat pe faptul că aplicarea multiplicatorilor de ajustare pentru risc încalcă Regulamentul delegat (UE) 2015/63, care trebuie să fie interpretat în lumina dreptului de rang superior
                  
                              —
                           
                           
                              Cu ocazia stabilirii multiplicatorilor de ajustare pentru risc, pârâtul ar fi trebuit să țină seama de probabilitatea redusă de nerambursare și de indicatorul MREL peste medie al reclamantei, în conformitate cu cerința ajustării în funcție de profilul de risc și cu libertatea fundamentală de a desfășura o activitate comercială, recunoscută la articolul 16 din cartă.
                           
                        
            
                  8.
               
               
                  Al optulea motiv, întemeiat pe faptul că articolul 7 alineatul (4) a doua teză din Regulamentul delegat (UE) 2015/63 încalcă dreptul de rang superior
                  
                              —
                           
                           
                              Întrucât prevede o pondere relativă a indicatorului IPS, articolul 7 alineatul (4) a doua teză din Regulamentul delegat (UE) 2015/63 încalcă principiul general al egalității de la articolul 20 din cartă și principiul proporționalității, întrucât instituții care se supun acelorași sisteme de garantare a instituțiilor de credit și, astfel, au aceeași probabilitate de nerambursare, ar putea fi tratate în mod diferit.
                           
                        
            
         (1)  Regulamentul delegat (UE) 2015/63 al Comisiei din 21 octombrie 2014 de completare a Directivei 2014/59/UE a Parlamentului European și a Consiliului în ceea ce privește contribuțiile ex ante la mecanismele de finanțare a rezoluției (JO 2015, L 11, p. 44).